

**Mogyoród Nagyközség Önkormányzat**

2146 Mogyoród, Dózsa György út 40., Tel.: 28/540-716; Fax: 28/540-715,

e-mail: mogyorod@mogyorod.hu

KRID azonosító: 706179366

**E L Ő T E R J E S Z T É S**

**a Képviselő-testület**

**2018. augusztus 9.** **napján tartandó rendkívüli ülésére**

Tárgy: **Régi orvosi rendelő felújítására vonatkozó építési közbeszerzési eljárás eredményhirdetése**

Mellékletek: Ártükör, Bírálati jegyzőkönyv

Előterjesztő: Paulovics Géza polgármester

Előterjesztést készítette: Kigyósi Katalin *MTB Irodavezető*

Jogi, törvényességi szempontból ellenőrizte: dr. Moldván Tünde *jegyző/helyettes\* (szignója)*

Pénzügyi, gazdasági szempontból ellenőrizte: Juhász András *pénzügyi irodavezető/helyettes\* (szignója)*

Tárgyalja: GTB

|  |
| --- |
|  **A Képviselő-testület ülése\***[[1]](#footnote-1)**:** |
| * nyilvános
 |  |
| * zárt
 | *Mötv.46.§ (2) bekezdés a) pont alapján\*\** | *Mötv.46.§ (2) bekezdés b) pont alapján \*\** | *Mötv.46.§ (2) bekezdés c) pont alapján\*\** |
| **Határozathozatal módja:**  | egyszerű / minősített többség\*  |

**Tisztelt Képviselő-testület!**

A Régi orvosi rendelő felújítására vonatkozó közbeszerzési eljárás lezárásához szükség van a Tisztelt Képviselő testület döntésére, illetve annak felülvizsgálatát átgondolását, hogy új közbeszerzési eljárást indítson az Önkormányzat.

*Nyertes eljárás esetén:*

A régi orvosi rendelő felújítás kivitelezésére beérkezett nyertes ajánlattal korrigált ártükör szerint a költségvetésben rendelkezésre álló előirányzat mínusz 10.887.913 forint, tehát ehhez szükség lenne ennek biztosítására átcsoportosítani más előirányzatok terhére.

Annak ismeretében, hogy a 2. helyezett ajánlat további bruttó 16.166.465 forinttal magasabb, továbbá a legalacsonyabb árajánlattal 3. helyre rangsorolt ajánlat a 2 éves jótállási idő miatt nem végzett előrébb, az eljárás eredményességének megállapításakor javaslom megvizsgálni, indoklással alátámasztani, hogy a rendelkezésre álló idő lehetővé teszi-e új eljárás lefolyatását, mert a régi orvosi rendelő közbeszerzési eljárásának eredményessége megállapítása jelentős pénzügyi kockázatot hordoz magában.

Az 1.helyezett ajánlat kihirdetése érdekében a 10.887.913 forint forrást az önkormányzat költségvetéséből csak más tervezett feladatok megvalósításának kockáztatásával (pl. Gesztenyés Óvoda rendbetétele, pályázati önrész lenullázása) van lehetőség átcsoportosítani.

Az eredményhirdetés előnye, hogy a beruházás megkezdhető és annak befejezése biztosíott, 60 hónap garancia.

Hátránya mint az az előzőekben felvázolásra került forrás hiányt igényel.

*Újabb közbeszerzési eljárás esetén:*

Előnye, hogy forrás igényt előre láthatólag nem igényel, mivel az új eljárás során beérkezhet olyan pályázat amelyhez ennek biztosítása nem szükséges.

Az újabb közbeszerzési eljárás hátránya, hogy:

- ez már így is a 2. eljárás ebben tárgyban, akkor a 3-dikat próbálnánk meg,

- a 2-diknál jelentősen halasztani kellett az ajánlattételi határidőt, mert a szakmai kérdésekre a tervező nem adott időben válaszokat, ezt csak nagy erőfeszítéssel lehetett megkapni és nem is teljeskörűen, így az eljárás elhúzódott,

- egy új eljárást azonnal meg lehet kezdeni, kvázi pénteken, de a legjobb esetben is csak szeptember közepére ér véget,

- amely egy meghirdetett bárki számára elérhető nyílt eljárás, esetleges újabb jelentkezőkkel, új szakmai kérdésekkel, új igénnyel helyszíni bejárásra, stb., amely potenciálisan késleltetheti az eljárás befejezését,

- így a nyertes kivitelezőnek kb. 2 hónapja marad, hogy a pályázatban elszámolandó részt a földszinti rendelők felújítását (belső burkolatok cseréje, nyílászárócsere, új fűtési rendszer, elektromos felújítás, stb.) elvégezze, amely már szerintem akkor is nehéz lesz, ha aug. közepén szerződést kötünk a jelenlegi nyertes ajánlattevővel.

- új eljárás lefolytatása min. 5 hetet vesz igénybe.

- előfordulhat, hogy a pályázatok beérkeztével ismét fennállhat az az eset, hogy forrást kell biztosítani az eredmény hirdetés érdekében.

Polgármester Úrral folytatott egyeztetés szerint részéről az új közbeszerzési eljárás kiírása nyert támogatás.

Kérem a Tisztelt Képviselő – Testületet, hogy a fentiek alapján alakítsa ki álláspontját.

1. **Határozati javaslat**
2. Mogyoród Nagyközség Önkormányzat Képviselő-testülete úgy dönt, hogy a Mogyoród Nagyközség Önkormányzata 351692 igénylésazonosítóval ellátott pályázata kapcsán a 2146 Mogyoród, Dózsa György út 21., hrsz. 149/5 sz. alatt található régi orvosi rendelő felújítására vonatkozó kiírt közbeszerzési eljárás nyerteseként a **Weiser Károly egyéni vállalkozót (1225 Budapest Tündérrózsa utca 3.) nevezi meg.**
3. Mogyoród Nagyközség Önkormányzata a Mogyoród Nagyközség Önkormányzata 351692 igénylésazonosítóval ellátott pályázata kapcsán a 2146 Mogyoród, Dózsa György út 21., hrsz. 149/5 sz. alatt található régi orvosi rendelő felújítására vonatkozóan, ajánlata alapján - nettó 73.590.344.,- Ft összegben (bruttó 93.459.737,- Ft) 60 hónapos jótállási idővel – kíván vele szerződést kötni
4. Mogyoród Nagyközség Önkormányzat Képviselő-testülete felhatalmazza a Polgármestert a szerződés véglegesítésére és aláírására, valamint az egyéb szükséges jognyilatkozat megtételére.
5. Mogyoród Nagyközség Önkormányzat Képviselő-testülete ügy dönt, hogy a régi orvosi rendelő felújítása/kivitelezésére annak fedezetére a rendelkezésre álló jelenlegi összegen felül bruttó 10.887.913,- Ft al megemeli melyet
* 4.597.312 Ft erejéig a "Pályázati önrész - egyéb fejl.c.pályázatok” (265 mft hitel) tartalék keret;
* 5.943.600 Ft erejéig a "Gesztenyés óvoda udvar rendbetétel" előirányzat,
* 347.001 Ft erejéig a "Céltartalék - Ober János Sportpálya fejlesztéséhez önerő" 541.558 Ft-os maradványa terhére biztosítja.
1. Mogyoród Nagyközség Önkormányzat Képviselő-testülete felkéri a Polgármestert, hogy a soron következő költségvetés módosításánál a fenti előirányzat módosítást építtesse be.

**Határidő:** 1./ - 4./pont - 2018. augusztusi 29 napjáig bezárólag.

**Felelős:** Polgármester

1. **Határozati Javaslat**
2. Mogyoród Nagyközség Önkormányzat Képviselő-testülete úgy dönt, hogy a felhatalmazza a Polgármestert, hogy a Mogyoród Nagyközség Önkormányzata 351692 igénylésazonosítóval ellátott pályázata kapcsán a 2146 Mogyoród, Dózsa György út 21., hrsz. 149/5 sz. alatt található régi orvosi rendelő felújítására a Rotondaterv Kft., Jáger Ilona építész, Csepi Lajos, épületgépész és Pintérné Kolb Dóra, elektromos tervezők 2018. május végén elkészült a tervdokumentációja és költségvetése szerinti műszaki tartalommal a Dobsa Sándor felelős akkreditált közbeszerzési szaktanácsadó által előkészített a Kbt. 113. § (1) bekezdés szerinti új nyílt közbeszerzési eljárást lefolytassa.
3. Mogyorós Nagyközség Önkormányzat Képviselő-testülete úgy dönt, hogy az új közbeszerzési eljárás lefolytatásához szükséges fedezetet a Közbeszerzési tanácsadói szerződésben foglalt díjazás szerint az Önkormányzat 2018. évi költségvetés dologi kiadások közbeszerzési szakértői díj előirányzata terhére biztosítja.
4. Mogyoród Nagyközség Önkormányzat Képviselő-testülete felhatalmazza a Polgármestert az ehhez szükséges esetleges szerződések véglegesítésére és aláírására, valamint az egyéb szükséges jognyilatkozat megtételére.

Mogyoród, 2018. augusztus 9.

Paulovics Géza

polgármester

1. **\*** megfelelő szövegrész aláhúzandó

 \*\* megfelelő szövegrész aláhúzandó [↑](#footnote-ref-1)